ด่วน! บอร์ด KTC ไฟเขียว “แตกพาร์!” รอผถห.อนุมัติ 6 ก.ค.นี้ จับตาเด้งสองเข้าคำนวณ MSCI
ด่วน! บอร์ด KTC ไฟเขียว "แตกพาร์!" รอผถห.อนุมัติ 6 ก.ค.นี้ จับตาเด้งสองเข้าคำนวณ MSCI
14 พ.ค. 2561

บริษัท บัตรกรุงไทย จำกัด (มหาชน) หรือ KTC เปิดเผยว่า วันนี้(14 พ.ค.)ที่ประประชุมคณะกรรมการครั้งที่ 6/2561 อนุมัติการเปลี่ยนแปลงมูลค่าหุ้นที่ตราไว้ของบริษัทฯจากเดิมมูลค่าหุ้นละ 10 บาท เป็นมูลค่าหุ้นละ 1 บาท ซึ่งจะส่งผลให้จำนวนหุ้นสามัญจำนวน 257,833,407 หุ้น มูลค่าที่ตราไว้หุ้นละ 10 บาท เพิ่มขึ้นเป็น 2,578,334,070 หุ้น มูลค่าที่ตราไว้หุ้นละ 1 บาท
ทั้งนี้ภายหลังการเปลี่ยนแปลงมูลค่าหุ้นที่ตราไว้จำนวนหุ้นสามัญที่ผู้ถือหุ้นแต่ละรายถืออยู่จะมีจำนวนเพิ่มขึ้นในอัตราส่วน 1 หุ้นสามัญเดิมต่อ 10 หุ้นสามัญใหม่ โดยสัดส่วนการถือหุ้นของผู้ถือหุ้นเดิมทุกรายจะไม่เปลี่ยนแปลง อนึ่งทุนจดทะเบียนและทุนชำระแล้วของบริษัทจะยังคงเดิมจำนวน 2,578,334,070 บาท โดยมติดังกล่าวจะนำเสนอต่อที่ประชุมวิสามัญผู้ถือหุ้นครั้งที่ 1/2561 เพื่อพิจารณาอนุมัติในวันที่ 6 ก.ค. 2561
ขณะเดียวกันนักลงทุนควรติดตามการประกาศรายชื่อหุ้นเข้า-ออกสำหรับดัชนี MSCI ในวันพรุ่งนี้(15 พ.ค.) โดยคาดว่าหุ้น BEAUTY, GULF, KTC จะถูกนำเข้าคำนวน และหุ้น KCE คาดว่าจะถูกปรับออก
บล.โนมูระ พัฒนสิน ระบุว่า MSCI Play: คาดการณ์หุ้นเข้าออก MSCI รอบใหม่(คำนวณครั้งสุดท้าย) แนะเก็งกำไรหุ้นที่คาดเข้า -KTC(คาดเม็ดเงิน 56ล้านเหรียญฯ), BEAUTY(คาด 62ล้านเหรียญฯ), GULF(คาด 53ล้านเหรียญฯ) ผสานเพิ่มน้ำหนัก SCC(คาด 215ล้านเหรียญฯ) โดยให้หลีกเลี่ยงหุ้นที่คาดถูกคัดออก – KCE(คาด -27ล้านเหรียญฯ) และลดน้ำหนัก SCC-F(คาด -207ล้านเหรียญฯ) ซึ่งจะประกาศเย็นวันที่14 พ.ค.มีผล 31 พ.ค.61 ราคาปิด
ด้านราคาหุ้น KTC ปิดวันนี้(14 พ.ค.) อยู่ที่ระดับ 380.00 บาท บวก 9.00 บาท หรือ 2.43% ด้วยมูลค่าซื้อขาย 1.38 พันล้านบาท